Covid-19-statistieke: 2 888 nuwe gevalle(Argieffoto: pixabay) Altesaam 2 888 nuwe gevalle van Covid-19 is bevestig wat die landwye totaal nou op 757 144 gevalle van die virus te staan bring. Dr. Zweli Mkhize, minister van gesondheid, het gesê 123 bykomende sterftes is ook aangemeld. Hiervan was 35 in die Oos-Kaap, 31 in die Vrystaat, drie in KwaZulu-Natal, sewe in Limpopo, 31 in Noordwes en 12 in die Wes-Kaap. Suid-Afrika het tot dusver 20 556 bevestigde sterftes weens Covid-19. Uit die 123 sterftes het 17 oor die afgelope 24 uur plaasgevind. Daar was vier in die Oos-Kaap, twee in Gauteng en 11 in die Wes-Kaap. Suid-Afrika se herstelkoers staan op 92,6% nadat 701 534 mense reeds van die virus herstel het. Só lyk aktiewe gevalle: